ત્રણેક મહીના પહેલાં નહેરૂનગરના સર્વિસ રોડ ઉપર રાત્રે સાડા આઠ વાગ્યે કાળા રંગની સ્કોર્પિયો કારમાં ચાર છોકરાએ કેફી પદાર્થ સુંઘાડી કારમાં અપહરણ ને ગેંગ રેપ કર્યો. ગુપ્ત ભાગે લાકડી નાંખી વિડિઓ પણ ઉતાર્યો હતો. માથામાં લાકડી મારતાં અર્ધબેભાન જેવી પીડિતાને ફરી આ જ સ્થળે મુકી જવાઈ ને તે વ્હીકલ ઉપર ઘરે ગઈ હતી. ગેંગ રેપના થોડા દિવસો પછી ઈન્સ્ટાગ્રામ ઉપર મેસેજીસ કરી હોટલમાં આવવા દબાણ સ્વિકારવા અથવા Rs 50000 આપવાની શરત મુકાઈ. પીડિતા Rs 50000 આપવા તૈયાર થઈ. કાંકરિયાના જીરાફ સર્કલ પાસે રાત્રે આઠ વાગ્યે પીડિતાએ Rs 3700, એક સોનાની વિંટી કાળા રંગની પ્લાસ્ટીક બેગમાં જલધારા રોડની ફૂટપાથ ઉપર મુકી પણ ખંડણીખોર ન આવ્યાં.